Aniol Rafel - Viquipèdia, l'enciclopèdia lliure
Aniol Rafel (Barcelona, 1977) és un editor català. Va estudiar un Màster en edició a la UAB (2006) i s’ha format en escriptura creativa a l’Escola d'Escriptura de l’Ateneu Barcelonès. Ha exercit de llibreter, de lector professional, de corrector d’estil i ortotipogràfic, de traductor, de tècnic editorial, d’assistent editorial, d’editor i de director literari.
L’any 2012 funda l’editorial independent Edicions del Periscopi per tal de seleccionar i editar per al lector en català obres contemporànies que destaquin pel seu valor literari, així com fer de lligam entre importants veus narratives i els lectors que busquen una referència que els aporti la seguretat d’una experiència lectora gratificant i plena en català. Des d’aleshores, Periscopi s’ha consolidat com una editorial de referència dins el panorama literari i editorial independent.[1]
↑ «Aniol Rafel». web. Kosmopolis 2015 (CCCB via OTRS). [Consulta: 5 novembre 2015].
Obtingut de «https://ca.wikipedia.org/w/index.php?title=Aniol_Rafel&oldid=18559948»
La pàgina va ser modificada per darrera vegada el 19 juny 2017 a les 23:16.